Despre importanța șosetelor în politica mondială și necesitatea deschiderii unui ambulatoriu pentru urgențe psihiatrice în aripa de vest a Casei Albe
În orice loc, în orice timp, în orice situație și în orice societate civilizată sunt lucruri care nu se fac. Niciodată, nicicum. Funcția publică, mai ales cînd este vorba despre cel mai înalt nivel, Președinte, impune nu doar credibilitate, echilibru, sobrietate, moderație, reținere, ci și etichetă. Persoana care exercită o asemenea funcție nu se reprezintă pe sine, ci o țară întreagă, Istoria, Cultura, Zestrea ei umană.